
ОБЩИНА ЧАВДАР
___________________________________________________________________________________________________
2084 с. Чавдар, област Софийска, ул. „Христо Ботев“ № 9

тел: 07189 2261; факс: 07189 2696; тел. кмет: 07189 2388

e-mail: obchavdar@abv.bg; www.chavdar.eu
ГОДИШЕН ДОКЛАД 

ЗА ОЦЕНКА НА  УДОВЛЕТВОРЕНОСТТА 

НА ПОТРЕБИТЕЛИТЕ НА АДМИНИСТРАТИВНИ УСЛУГИ

  И  ОТ АДМИНИСТРАТИВНОТО ОБСЛУЖВАНЕ 

В ОБЩИНА ЧАВДАР ЗА 2025 Г.
Административното обслужване  е един от ключовите външни белези за ефективното функциониране  на всяка администрация и успешното приложение на принципите на добро управление.

Съгласно изискванията на Наредбата за административно обслужване организациите, предоставящи административни услуги са длъжни да осигурят различни начини за осъществяване на обратна връзка с потребителите. Средствата за обратна връзка се използват и за проучване и измерване на удовлетвореността на потребителите на административни услуги. 
Настоящият доклад  за  удовлетвореността от административното обслужване е изготвен на основание чл. 24, ал. 8 от Наредбата за административното обслужване (НАО) и утвърдените Вътрешни правила за организация на административното обслужване в Община Чавдар, за  периода 1 януари - 31 декември 2025 г.

Административното обслужване в Общинска администрация Чавдар е организирано на принципа “едно гише“ чрез изграден Център за административно обслужване (ЦАО) с адрес:        с. Чавдар, ул.„Христо Ботев” № 9, разположен на първия етаж в сградата на Общината.              Обслужването на потребители на административни услуги се осъществява без прекъсване от 08:00 ч. до 17:00 часа, всеки работен ден.

І. ЦЕЛИ НА ПРОВЕДЕНОТО АНКЕТНО ПРОУЧВАНЕ

Целта на проведената анкета  е да се проучи и обобщи качеството на обслужване на гражданите, представителите на бизнеса и институциите в ролята им на потребители на административни услуги. 

Съгласно чл. 29 от Вътрешните правила за организация на административното обслужване в Община Чавдар, каналите за обратна връзка с гражданите са: 
- Книга за коментари, похвали или оплаквания;
- Анкетни карти за измерване на удовлетвореността  на потребители на административни услуги в Община Чавдар;

 - Пощенска кутия за сигнали;
- телефон за подаване на сигнали за корупция в общинска администрация, както и отправяне на похвали или оплаквания;
 - Възможност за подаване на сигнали и предложения на сайта на Общината, на електронен адрес: 
https://www.chavdar.eu/
ІІ. НАСОЧЕНОСТ

Проучването е насочено към всички потребители на административни услуги в Община Чавдар - физически и юридически лица, провежда се на доброволен принцип на участие, чрез попълване на анкетна карта.

Анкетни карти за удовлетвореността на гражданите от административното обслужване в Общинска администрация се разпространяват на хартиен носител по работните места в Център за административно обслужване в Община Чавдар /ЦАО/ и съдържат отворени и затворени въпроси. Същите са предоставени на гражданите в ЦАО при техните посещения за издаване на административни услуги. 

ІІІ. НАЧИН НА ПРОВЕЖДАНЕ НА ПРОУЧВАНЕТО

За подобряване работата на администрацията е важна обратната връзка с потребителите по приемане и отговор на сигналите и предложенията. Обратната връзка е начин за отчитане не само на негативните реакции на потребителите, но и средство за подобряване качеството на административните услуги.

Анкетната карта е инструмент, който се състои от десет затворени  въпроса – с отговор  „ДА“, „НЕ“ и „НЕ МОГА ДА ПРЕЦЕНЯ“ и два отворени въпроси, като целта им е да дадат ясна информация в определена насока, а края на всяка карта е предоставена възможност за нанасяне в свободен текст на препоръки за подобряване на административното обслужване в Община Чавдар.  Анкетната карта е  анонимна, в хартиен вид и е достъпна за всички потребители в Центъра за административно обслужване на гражданите.

ІV. ПЕРИОД НА АНКЕТИРАНЕ

Проучването е изготвено на база попълнени анкетни карти и обхваща периода от 01.01.2025 г. до  30.12.2025 г.

V.  БРОЙ НА АНКЕТИРАНИ ЛИЦА

В проучването са участвали 6 лица, потребители на административни услуги в общинска администрация. При осъществяване на своята дейност общинска администрация Чавдар се ръководи от принципите на законност, откритост, достъпност, отговорност и гарантиране  интересите на гражданите. 

VІ. РЕЗУЛТАТИ ОТ АНКЕТНОТО ПРОУЧВАНЕ

Въпрос № 1  

В рамките на законовия срок ли беше извършена

 желаната от Вас административна услуга?  
      ДА -  5    НЕ – 1    НЕ МОГА ДА ПРЕЦЕНЯ - 0
Въпрос № 2     

Обслужващият персонал беше ли компетент?
     ДА -  6    НЕ – 0    НЕ МОГА ДА ПРЕЦЕНЯ - 0
Въпрос № 3     

Помагат ли ви служителите при попълването и подаването на документи?   ДА-  6   НЕ-0  

НЕ МОГА ДА ПРЕЦЕНЯ - 0
Въпрос № 4   

Били ли сте свидетел на корупционна проява от страна на

служител в местната администрация?                    ДА- 1     НЕ - 5    НЕ МОГА ДА ПРЕЦЕНЯ – 0
Въпрос № 5    

Одобрявате ли предоставянето на

административни услуги по електронен път?
      ДА- 4    НЕ - 2    НЕ МОГА ДА ПРЕЦЕНЯ – 0
Въпрос № 6    

Удобно ли е за Вас работното време

 на администрацията?                                              ДА-5     НЕ - 1    НЕ МОГА ДА ПРЕЦЕНЯ – 0
Въпрос № 7    

Цената на услугата достъпна ли е за Вас?
      ДА-5     НЕ - 0   НЕ МОГА ДА ПРЕЦЕНЯ – 1
Въпрос № 8    

Налага ли Ви се често  да използвате 

услугите на общинска администрация?

     ДА-5    НЕ - 1    НЕ МОГА ДА ПРЕЦЕНЯ – 0
Въпрос № 9    

Служителите се държат с клиентите вежливо и с уважение?     СЪГЛАСЕН/НА  СЪМ - 6 

НЕ СЪМ СЪГЛАСЕН /НА - 0       НЕ МОГА ДА ПРЕЦЕНЯ – 0
Въпрос № 10    

Служителите се отнасят с мен по същия начин, 

както с останалите клиенти?     СЪГЛАСЕН/НА  СЪМ - 5      НЕ СЪМ СЪГЛАСЕН /НА - 0     

НЕ МОГА ДА ПРЕЦЕНЯ – 1
Въпрос № 11  

Има ли нещо в работата на администрацията,  което Ви допада или неодобрявате?   
          По този въпрос се наблюдават мнения за добре организирано, точно, навременно  и компетентно  и професионално обслужване,  от  любезни и отзивчиви  служители!

     

Въпрос № 12   

 Имате ли препоръки относно работата на общинската администрация?



По отношение на препоръките - общинска администрация да продължава да работи и за в бъдеще в същия дух.

VІІ. АНАЛИЗ НА ПОЛУЧЕНИТЕ РЕЗУЛТАТИ 

От постъпилите анкетни карти може да се каже, че Община Чавдар е намерила ефективна форма за предоставяне на административни услуги, в кратки срокове за изпълнението им. През 2025 година се запазва тенденцията малка част от потребителите на административни услуги да пожелаят да изразят позиция чрез анкетна карта, относно административното обслужване, осъществявано в Община Чавдар.

В пощенска кутия за сигнали не са получавани такива, както и в книгата за коментари, похвали или оплаквания, а също и на електронният адрес не са получавани сигнали, похвали, оплаквания и предложения.

VІІІ. И З В О Д И. 

Основната част от потребителите, попълнили анкетната карта  посочват, че са удовлетворени от работата на администрацията, свързана с административното обслужване, от отношението на служителите при предоставяне на съответната услуга, срока и качеството на изпълнение и оценяват положително действията на Община Чавдар. 

Не са регистрирани случаи на непознаване на правните норми от служителите, уреждащи административното обслужване и произтичащо от това удължаване срока на обслужване.

Непрекъснатият режим на работа на Центъра за административно обслужване се оказва добра практика и се одобрява от гражданите. Резултатите от анкетата най-общо показват позитивното отношение и удовлетвореност на гражданите от административното обслужване.

Съгласно разпоредбите на чл.24, ал.8 от Наредбата за административно обслужване, докладът се публикува на сайта на Община Чавдар.

Изготвил: Павлина Павлова 

Секретар на Община Чавдар

